**PREŠOVSKÁ UNIVERZITA V PREŠOVE**

****

**SPRÁVA**

**o vzdelávacej činnosti**

**Prešovskej univerzity v Prešove**

**za rok 2013**

**Prešov 2014**

 **Prešovská univerzita v Prešove**

**SPRÁVA**

**o vzdelávacej činnosti**

**Prešovskej univerzity v Prešove**

**za rok 2013**

Predkladá: prof. RNDr. René Matlovič, PhD.

 rektor Prešovskej univerzity v Prešove

Vypracoval: prof. Milan Portik, PhD.

 prorektor pre vzdelávanie PU v Prešove

# OBSAH

[1 ŠTUDIJNÉ PROGRAMY PU 4](#_Toc291501288)

2 ŠTUDENTI PU.....................................................................................................................................7

[3](#_Toc291501290) PEDAGOGICKÍ ZAMESTNANC PU........................................................ ......................................10

[4](#_Toc291501291) PRIJÍMACIE KONANIE ŠTUDENTOV...........................................................................................14

5 PROCES VZDELAVANIA A SPOLUPRÁCA SPRAXOU.............................................................17

[6](#_Toc291501292) ABSOLVENTI PU.............................................................................................................................19

[7](#_Toc291501293) PROPAGÁCIA ŠTÚDIA NA VYSOKEJ ŠKOLE............................................................................20

[8](#_Toc291501294) OCENENIE ŠTUDENTOV V RÁMCI PU.......................................................................................22

[9](#_Toc291501296) ĎALŠIE VZDELÁVANIE NA PU....................................................................................................27

10 SYSTÉM KVALITY...........................................................................................................31

11 SYSTÉM SOCIÁLNEJ PODPORY ŠTUDENTOV...........................................................36

12 ZÁVER................................................................................................................................37

1. Hodnotenie vzdelávacej činnosti za rok 2013 na Prešovskej univerzite v Prešove

PU uskutočňuje vysokoškolské vzdelávanie na ôsmich fakultách (FF, GTF, FHPV, FM, PF, PBF , FŠ, FZO) v 3. stupňoch štúdia (bakalársky stupeň, magisterský stupeň, doktorandský stupeň), v spojenom 1. a 2. stupni štúdia a v habilitačnom konaní a konaní na vymenúvanie profesorov.

Jednotlivé študijné odbory sú rozdelené do rôznych podskupín odborov. Medzi tieto podskupiny patria: učiteľstvo, vychovávateľstvo a pedagogické vedy, humanitné vedy, spoločenské a behaviorálne vedy, žurnalistika a informácie, ekonómia a manažment, vedy o neživej prírode, vedy o živej prírode, nelekárske zdravotnícke vedy, osobné služby, ekologické a environmentálne vedy.

Na PU sa realizuje štúdium v dvoch formách (denná a externá) a všetky študijné programy sa poskytujú v slovenskom jazyku. Lingvistické študijné programy sa realizujú buď v kombinácii slovenského jazyka s cieľovým jazykom, alebo v cieľovom jazyku.

* 1. 1. ŠTUDIJNÉ PROGRAMY NA PU

Široká škála študijných programov ponúkaná záujemcom o štúdium na PU v Prešove, pričom viaceré sú v rámci Slovenska ojedinelé, vytvára nielen priestor pre prípravu kvalifikovaných odborníkov s možnosťou uplatnenia sa na náročnom trhu práce, ale v duchu Magna Charta Universitatum (Bologna 1988) rozvíja kritické myslenie, učenie a porozumenie a podnecuje osobnú angažovanosť v najrôznejších spoločenských a intelektuálnych podobách, čo umožňuje absolventom adekvátnu adaptáciu na rýchlo sa meniace prostredie a situácie.Oproti roku 2012 došlo k miernemu poklesu v počte akreditovaných študijných programoch najmä v bakalárskom a magisterskom stupni štúdia.

**Tabuľka 1: Počet akreditovaných študijných programov k 31.12.2013**

|  |  |  |
| --- | --- | --- |
| **Fakulta** | **Stupeň štúdia** |  |
| **Bc.** | **Mgr.** | **PhD.** | **Spojený 1. a 2. stupeň štúdia (Mgr.)** | **HKVP** |
| **D** | **E** | **D** | **E** | **D** | **E** | **D** | **E** |  |
| FF | 45 | 25 | 38 | 23 | 14 | 14 | 0 | 0 | 13 |
| FHPV | 18 | 10 | 16 | 9 | 3 | 3 | 0 | 0 | 3 |
| PBF | 2 | 1 | 1 | 1 | 2 | 2 | 1 | 1 | 1 |
| GTF | 5 | 4 | 4 | 3 | 2 | 2 | 1 | 0 | 2 |
| FZO | 6 | 6 | 2 | 2 | 1 | 1 | 0 | 0 | 0 |
| FŠ | 4 | 4 | 3 | 2 | 1 | 1 | 0 | 0 | 1 |
| PF | 4 | 4 | 4 | 4 | 2 | 2 | 0 | 0 | 1 |
| FM | 3 | 3 | 1 | 1 | 1 | 1 | 0 | 0 | 1 |
| Celouniverzitné | 3 | 1 | 3 | 1 | 1 | 1 | 0 | 0 | 0 |
| **Spolu** | **90** | **58** | **72** | **46** | **27** | **27** | **2** | **1** | **22** |

Pozastavené akreditačné práva, ukončenie platnosti, odňaté akreditačné práva a zamietnuté žiadosti

V roku 2013 bolo na PU pozastavené právo udeľovať príslušný akademický titul v 3 študijných programoch, pričom študijný program Ukrajinský jazyk a kultúra bol pozastavený na bakalárskom aj magisterskom stupni štúdia. Všetky 3 študijné programy boli pozastavené tak pre dennú, ako aj externú formu štúdia.

 V roku 2013 bolo zamietnutých 5 žiadostí o priznanie práva akreditácie študijných programov, pričom študijný program Hudobné umenie bol zamietnutý v prvom aj druhom stupni štúdia.

Iné akreditačné práva na udeľovanie príslušného akademického titulu pozastavené, odňaté ani ukončené neboli.

**Tabuľka 2: Pozastavené práva v roku 2013**

|  |  |  |  |  |  |
| --- | --- | --- | --- | --- | --- |
| **Fakulta** | **Študijný program** | **Študijný odbor** | **Stupeň štúdia** | **Forma štúdia** | **Dátum zamietnutia podľa rozhodnutia** |
| **FF** | ukrajinský jazyk a kultúra | 2.1.35 prekladateľstvo a tlmočníctvo | 1. | denná | 16.10.2013 |
| **FF** | ukrajinský jazyk a kultúra | 2.1.35 prekladateľstvo a tlmočníctvo | 1. | externá | 16.10.2013 |
| **FF** | ukrajinský jazyk a kultúra | 2.1.35 prekladateľstvo a tlmočníctvo | 2. | denná | 16.10.2013 |
| **FF** | ukrajinský jazyk a kultúra | 2.1.35 prekladateľstvo a tlmočníctvo | 2. | externá | 16.10.2013 |
| **FHPV** | pedagogika | 1.1.4 pedagogika | 3. | denná | 16.10.2013 |
| **FHPV** | pedagogika | 1.1.4 pedagogika | 3. | externá | 16.10.2013 |
| **FHPV** | andragogika | 1.1.9 andragogika | 2. | denná | 16.10.2013 |
| **FHPV** | andragogika | 1.1.9 andragogika | 2. | externá | 16.10.2013 |

**Tabuľka 3: Zamietnuté žiadosti o priznanie akreditácie študijných programov v r. 2013**

|  |  |  |  |  |  |
| --- | --- | --- | --- | --- | --- |
| **Fakulta** | **Študijný program** | **Študijný odbor** | **Stupeň štúdia** | **Forma štúdia** | **Dátum zamietnutia podľa rozhodnutia** |
| **FF** | hudobné umenie | 1.1.3. učiteľstvo umelecko-výchovných a výchovných predmetov | 1. | denná | 24.10.2013 |
| **FF** | hudobné umenie | 1.1.3. učiteľstvo umelecko-výchovných a výchovných predmetov | 2. | denná | 24.10.2013 |
| **FF** | španielský jazyk a kultúra | 2.1.35. prekladateľstvo a tlmočníctvo | 2. | denná | 16.10.2013 |
| **FF** | výtvarné umenie | 1.1.3. učiteľstvo umelecko-výchovných a výchovných predmetov | 2. | externá | 12.08.2013 |
| **FF** | učiteľstvo výtvarného umenia | 1.1.3. učiteľstvo umelecko-výchovných a výchovných predmetov  | 3 | externá | 12.08.2013 |
| **PBF** | edukačná sociálna práca | 3.1.14 sociálna práca | 1. | externá | 04.12.2013 |

2. ŠTUDENTI PU

V akademickom roku 2013/2014 bolo na PU k 31.10.2013 zapísaných **9 857 študentov** *(tabuľka 4)*vo všetkých stupňoch vysokoškolského štúdia v dennej a externej forme***.*** Oproti roku 2012 (celkový počet študentov 10 059) **bol zaznamenaný pokles študentov** celkom o 202 študentov (2,04%), pričom v dennej forme bol nárast o 167 a v externej forme pokles o 369 študentov.

Pri porovnaní zastúpenia jednotlivých stupňov štúdia môžeme konštatovať, že:

* **6 761** študentov bolo zapojených do štúdia na **1. stupni štúdia:**  **5 499** (81 %) v dennej forme a **1 262** (19 %) v externej forme,
* **2 474** študentov bolo zapojených do štúdia na **2. stupni štúdia:**  **1 797** (73 %) v dennej forme a **677** (27 %) v externej forme,
* **190** študentov bolo zapojených do štúdia v **spájajúcom** **1. a 2. stupni štúdia: 136** (72 %) v dennej forme a **54** (28 %) v externej forme,
* **432** študentov bolo zapojených do štúdia na **3. stupni štúdia:** **182** (42 %) v dennej forme a **250** ( 58 %) v externej forme.

**Tabuľka 4: Počty študentov v dennej a externej forme štúdia k 31. 10. 2013**

|  |  |  |  |
| --- | --- | --- | --- |
|  | **Denná forma štúdia** | **Externá forma štúdia** | **Spolu** |
| **2012** | **2013** | **2012** | **2013** | **2012** | **2013** |
| **1. stupeň štúdia** | 5182 | **5499** | 1461 | **1262** | 6643 | **6761** |
| **2. stupeň štúdia** | 1926 | **1797** | 801 | **677** | 2727 | **2474** |
| **spájajúci 1. a 2. stupeň** | 131 | **136** | 61 | **54** | 192 | **190** |
| **3. stupeň štúdia** | 208 | **182** | 289 | **250** | 497 | **432** |
| **SPOLU** | **7447** | **7614** | **2612** | **2243** | **10059** | **9857** |
| **Rozdiel v porovnávaných akademických rokoch (2012/2013; 2013/2014)** | **+167** | **-369** | **-202** |

Uvedené počty študentov v jednotlivých stupňoch a formách štúdia ukazujú na dve tendencie:

1. oscilácia počtu okolo hranice desaťtisíc študentov – čím sa univerzita radí k stredne veľkým univerzitám so stabilizáciou tohto trendu,
2. permanentné znižovanie podielu externých študentov *(Tabuľka 5),* pričom ide o kontinuálny proces od r. 2008 (*Grafy 1,2*).

**Tabuľka 5: Prehľad počtu študentov v dennej a externej forme v jednotlivých stupňoch štúdia k 31. 10. 2013 podľa jednotlivých fakúlt**

|  |  |  |
| --- | --- | --- |
| **Denná forma štúdia** | **Externá forma štúdia** | **SPOLU** |
| **Fakulta** | 1. stupeň | 2. stupeň | spájajúci 1. a 2. stupeň štúdia | 3. stupeň | **SPOLU** | 1. stupeň | 2. stupeň | spájajúci 1. a 2. stupeň štúdia | 3. stupeň | **SPOLU** |
| **FF** | 1750 | 674 | 0 | 69 | **2493** | 89 | 39 | 0 | 103 | **231** | **2724** |
| **GTF** | 168 | 110 | 90 | 12 | **380** | 92 | 88 | 0 | 14 | **194** | **574** |
| **FHPV** | 764 | 357 | 0 | 51 | **1172** | 180 | 69 | 0 | 30 | **279** | **1451** |
| **FM** | 1089 | 304 | 0 | 19 | **1412** | 461 | 157 | 0 | 46 | **664** | **2076** |
| **PF** | 621 | 140 | 0 | 13 | **774** | 256 | 137 | 0 | 30 | **423** | **1197** |
| **PBF** | 121 | 104 | 46 | 12 | **283** | 50 | 77 | 54 | 11 | **192** | **475** |
| **FŠ** | 275 | 60 | 0 | 6 | **341** | 39 | 28 | 0 | 14 | **81** | **422** |
| **FZO** | 695 | 48 | 0 | 0 | **743** | 95 | 82 | 0 | 2 | **179** | **922** |
| **CUP** | 16 | 0 | 0 | 0 | **16** | 0 | 0 | 0 | 0 | **0** | **16** |
| **SPOLUk 31.12.2013** | **5499** | **1797** | **136** | **182** | **7614** | **1262** | **677** | **54** | **250** | **2243** | **9857** |
| SPOLUk 31.12.2012 | 5182 | 1926 | 131 | 208 | 7447 | 1461 | 801 | 61 | 289 | 2612 | 10059 |
| **Rozdiel** | **+317** | **-129** | **+5** | **-26** | **+167** | **-199** | **-124** | **-7** | **-39** | **-369** | **-202** |

Na štyroch najväčších fakultách: FF, FHPV, FM, PF (Prehľad 6) študuje spolu **7448** študentov, čo je 75, 6 % z celkového počtu študentov.

Graf Pomer študentov dennej a externej formy štúdia

Počet študentov je stabilizovaný a pohybuje sa okolo hranice desaťtisíc. Tento počet študentov predstavuje v súčasnosti optimálny stav, ktorý má presahy do zámeru skvalitňovať procesy vzdelávania. Optimalizuje sa počet študentov na jedného učiteľa, čím sa vytvára dostatok priestoru a času pre využívanie moderných edukačných metód a foriem vzdelávania, pre prácu v menších študijných skupinách a pre možnosť optimálne využívať dostupné informačné zdroje a prostriedky edukácie. Znižovanie počtu študentov na externej forme štúdia má kontinuálnu tendenciu a odráža súčasný stav vo vzdelanostnej štruktúre našej spoločnosti.

Graf : Vývoj počtu študentov PU

1. PEDAGOGICKÍ ZAMESTNANCI

Celková kvalifikačná štruktúra vysokoškolských učiteľov sa vyvíja v súlade s  Dlhodobým zámerom Prešovskej univerzity v Prešove na roky 2008 – 2013 s výhľadom do roku 2015, a to dosiahnuť plnú kvalifikovanosť tvorivých zamestnancov univerzity získaním vysokoškolského vzdelania tretieho stupňa.

Tabuľka 6: Kvalifikačná štruktúra vysokoškolských učiteľov PU ( k 31.10.2012, k 31.10.2013)

|  |  |  |  |  |  |
| --- | --- | --- | --- | --- | --- |
| **Fakulta**  | **Počet profesorov a docentov s DrSc.** | **Počet ostatných docentov** | **Počet ostatných učiteľov s ved. hodnosťou** | **Počet ostatných učiteľov bez ved. hodnosti** | **Počet učiteľov spolu** |
| **2012** | **2013** | **2012** | **2013** | **2012** | **2012** | **2012** | **2013** | **2012** | **2013** |
| **FF** | 27,4 | 23,1 | 46,8 | 42,5 | 100,2 | 98,9 | 15,3 | 8,1 | 189,7 | 172,6 |
| **GTF** | 5 | 4 | 8 | 8 | 11,4 | 9,4 | 0 | 0,5 | 24,4 | 21,9 |
| **FHPV** | 10 | 10 | 22,5 | 25 | 34,6 | 33,2 | 2,4 | 0 | 69,5 | 68,2 |
| **FM** | 6,5 | 6,5 | 19 | 16,7 | 49,1 | 42,7 | 0 | 1,3 | 74,6 | 67,2 |
| **PF** | 5 | 5 | 18 | 17 | 23 | 25 | 4 | 2 | 50,0 | 49 |
| **PBF** | 1 | 2 | 7 | 7 | 9 | 7 | 0 | 0 | 17,0 | 16 |
| **FŠ** | 2 | 2 | 5 | 6 | 14 | 11 | 1 | 1 | 22,0 | 20 |
| **FZO** | 3,5 | 3,5 | 9,2 | 10,1 | 27 | 30,2 | 20,2 | 17,2 | 59,9 | 61 |
| **Celouniverzitné pracoviská** | 1 | 1 | 2 | 4,5 | 14,5 | 14,5 | 10,9 | 13,9 | 28,4 | 33,9 |
| **Spolu** | **61,4** | **57,1** | **137,5** | **136,8** | **282,8** | **271,9** | **53,8** | **44** | **535,5** | **509,8** |

Prehľad uvádza priemerné evidenčné prepočítané počty učiteľov k 31.10., keďže k tomuto dátumu sa sleduje kvalifikačná štruktúra ako jeden z ukazovateľov pri tvorbe rozpočtu. Pri porovnaní rokov 2012 a 2013 sa počet profesorov znížil o 4,3 zamestnanca, počet docentov sa znížil o 0,7 zamestnanca a počet ostatných učiteľov s vedeckou hodnosťou sa znížil o 10,9 zamestnanca.

Počet učiteľov bez vedeckej hodnosti sa znížil o 9,8 zamestnanca, čo znamená, že z celkového počtu vysokoškolských učiteľov učitelia bez vedeckej hodnosti tvoria 8,6 % (v roku 2008, kedy bol prijatý Dlhodobý zámer PU v Prešove to bolo 33,88%).

Tabuľka 7: Kvalifikačná štruktúra vysokoškolských učiteľov vyjadrená koeficientom KKŠ

|  |  |  |  |
| --- | --- | --- | --- |
|  **Fakulty** | **KKŠ k 31.10.2011** | **KKŠ k 31.10.2012** | **KKŠ k 31.10.2013** |
| **FF** | 1,465 | 1,482 | 1,485 |
| **GTF** | 1,548 | 1,575 | 1,565 |
|  **FHPV** | 1,512 | 1,522 | 1,549 |
| **FM** | 1,449 | 1,472 | 1,471 |
| **PF** | 1,456 | 1,489 | 1,499 |
| **PBF** | 1,496 | 1,505 | 1,558 |
| **FŠ** | 1,472 | 1,451 | 1,480 |
| **FZO** | 1,294 | 1,308 | 1,330 |
| **Celouniverzitné pracoviská** | 1,180 | 1,250 | 1,258 |
| ***Spolu*** | **1,441** | **1,458** | **1,465** |

Kvalifikačný rast tvorivých zamestnancov univerzity bez vysokoškolského vzdelania tretieho stupňa

Kvalifikačnému rastu tvorivých zamestnancov univerzity bez vysokoškolského vzdelania tretieho stupňa je venovaná mimoriadna pozornosť aj v nadväznosti na proces akreditácie študijných programov. V priebehu roka 2013 z vysokoškolských učiteľov prijatých bez vysokoškolského vzdelania tretieho stupňa úspešne ukončilo štúdium 8 učiteľov a 6 učiteľov ukončilo pracovný pomer, prijatých bolo 10 vysokoškolských učiteľov bez tretieho stupňa vysokoškolského vzdelania. Počet vysokoškolských učiteľov bez vedeckej hodnosti sa tak znížil v priebehu roka 2013 o 4.

V tabuľke 7 nie sú evidovaní zahraniční lektori pridelení na základe požiadavky fakúlt ministerstvom školstva a vychovávatelia v kňazských seminároch.

Tabuľka 8: Porovnanie medziročného vývoja stavu vysokoškolských učiteľov bez ukončeného tretieho stupňa vysokoškolského vzdelania

|  |  |  |  |  |  |  |  |
| --- | --- | --- | --- | --- | --- | --- | --- |
| **Fakulta** | **A** | **B** | **C** | **D** | **E** | **F** | **Spolu** |
| **2012** | **2013** | **2012** | **2013** | **2012** | **2013** | **2012** | **2013** | **2012** | **2013** | **2011** | **2013** | **2012** | **2013** |
| **FF** | 3 | **3** | 1 |  | 3 | **3** | 4 |  |  |  |  |  | 11 | **6** |
| **GTF** |  | **1** |  |  |  |  |  |  |  |  |  |  | 0 | **1** |
| **FHPV** |  |  |  |  |  |  | 1 |  |  |  |  |  | 1 | **0** |
| **FM** |  |  |  |  |  | **1** |  |  |  |  |  |  | 0 | **1** |
| **PF** | 1 | **1** | 1 | **1** | 1 |  | 1 |  |  |  |  |  | 4 | **2** |
| **PBF** |  |  |  |  |  |  |  |  |  |  |  |  | 0 | **0** |
| **FŠ** |  |  |  |  | 1 | **1** |  |  |  |  |  |  | 1 | **1** |
| **FZO** | 5 | **4** | 3 | **2** | 5 | **4** | 4 | **7** | 1 |  |  |  | 18 | **17** |
| **CCKV-ÚJK** |  | **1** |  | **1** | 4 | **4** |  | **1** |  |  |  |  | 4 | **7** |
| **CCKV-UDK** |  |  |  | **2** | 2 |  |  |  |  |  |  |  | 2 | **2** |
| **ÚRJK** |  |  |  |  |  |  |  |  |  |  |  |  | 0 | **0** |
|  | 9 | **10** | 5 | **6** | 16 | **13** | 10 | **8** | 1 |  |  |  | 41 | **37** |

**A** – nebol (a) som a nie som zapojený (á) do doktorandského štúdia

**B** – v minulosti som bol(a) a v súčasnosti nie som zapojený(á) do doktorand. štúdia

**C** – som zapojený (á) do doktorand. štúdia v štádiu pred vykonaním dizertačnej skúšky

**D** – som zapojený (á) do doktorandského štúdia v štádiu po úspešnom vykonaní dizertačnej skúšky a pred odovzdaním

 dizertačnej práce

**E** – odovzdal (a) som dizertačnú prácu a čakám na obhajobu

**F** – úspešne som obhájil (a) dizertačnú prácu a čakám na priznanie PhD.

Veková štruktúra vysokoškolských učiteľov

Ďalšou oblasťou ľudských zdrojov, ktorej je potrebné venovať zvýšenú pozornosť, je veková štruktúra vysokoškolských učiteľov v nadväznosti na zabezpečenie dostatočného počtu odborných garantov študijných programov akreditovaných na univerzite.

Priemerný vek učiteľov sa oproti minulému roku mierne zvýšil, pričom pokles priemerného veku je zaznamenaný u kategórií odborný asistent a asistent. Z celkového počtu vysokoškolských učiteľov 46,7 % je mladších ako 45 rokov, 32,8 % je starších ako 55 rokov. Oproti roku 2012 vzrástol počet učiteľov starších ako 65 rokov o štyroch.

Tabuľka 9: Veková štruktúra vysokoškolských učiteľov podľa funkčného zaradenia

**na univerzite ako celku k 31.12.2013**

|  |  |  |  |  |  |  |
| --- | --- | --- | --- | --- | --- | --- |
| **Vek** | **Profesor** | **Docent** | **Odborný asistent** | **Asistent** | **Lektor** | **Spolu** |
| 0 - 25 |  |  |  |  |  |  |
| 25 - 45 |  | 24 | 206 | 11 | 7 | 248 |
| 45 - 55 | 11 | 44 | 49 | 1 | 4 | 109 |
| 55 - 65 | 29 | 51 | 46 |  | 8 | 134 |
| 65 - 70 | 10 | 13 | 4 |  | 1 | 28 |
| 70 a viac | 5 | 4 | 3 |  |  | 12 |
| Spolu | 55 | 136 | 308 | 12 | 20 | 531 |
| **Priemerný vek** | **60,85** | **54,29** | **42,27** | **33,35** | **50,50** | **47,37** |

Tabuľka 10: Veková štruktúra vysokoškolských učiteľov podľa funkčného zaradenia

**na jednotlivých súčastiach univerzity k 31.12.2013**

|  |  |  |  |  |  |  |  |
| --- | --- | --- | --- | --- | --- | --- | --- |
| **Fakulta, Pracovisko** | **Vek** | **Profesor** | **Docent** | **Odborný asistent** | **Asistent** | **Lektor** | **Spolu** |
| **FF** | 25 - 45 |  | 6 | 81 | 2 | 4 | 93 |
| 45 - 55 | 6 | 12 | 6 |  | 3 | 27 |
| 55 - 65 | 11 | 18 | 19 |  |  | 48 |
| 65 - 70  | 4 | 3 |  |  | 1 | 8 |
| 70 a viac |  |  | 1 |  |  | 1 |
|  | Priemerný vek | 59,30 | 54,63 | 41,07 | 26,24 | 46,57 | 46,30 |
| **GTF** | 25 - 45 |  | 3 | 11 | 1 |  | 15 |
| 45 - 55 | 2 | 2 | 1 |  |  | 5 |
| 55 - 65 | 1 | 1 |  |  |  | 2 |
| 65 - 70  | 1 |  |  |  |  | 1 |
| 70 a viac |  |  |  |  |  |  |
|  | Priemerný vek | 57,14 | 44,54 | 40,10 | 38,72 |  | 44,16 |
| **FHPV** | 25 - 45 |  | 5 | 20 |  |  | 25 |
| 45 - 55 | 2 | 7 | 9 |  |  | 18 |
| 55 - 65 | 7 | 9 | 3 |  |  | 19 |
| 65 - 70  |  | 3 | 3 |  |  | 6 |
| 70 a viac | 1 | 1 |  |  |  | 2 |
|  | Priemerný vek | 58,55 | 55,18 | 44,55 |  |  | 50,35 |
| **FM** | 25 - 45 |  | 6 | 32 | 1 |  | 39 |
| 45 - 55 |  | 2 | 9 |  |  | 11 |
| 55 - 65 | 2 | 7 | 5 |  |  | 14 |
| 65 - 70  | 2 | 2 |  |  |  | 4 |
| 70 a viac | 3 | 2 |  |  |  | 5 |
|  | Priemerný vek | 69,71 | 53,25 | 39,82 | 31,89 |  | 46,07 |
| **PF** | 25 - 45 |  | 1 | 18 |  |  | 19 |
| 45 - 55 |  | 9 | 4 |  |  | 13 |
| 55 - 65 | 4 | 6 | 3 |  | 2 | 15 |
| 65 - 70  | 1 |  |  |  |  | 1 |
| 70 a viac |  |  | 1 |  |  | 1 |
|  | Priemerný vek | 61,91 | 54,20 | 41,62 |  | 57,69 | 48,45 |
| **PBF** | 25 - 45 |  | 1 | 8 |  |  | 9 |
| 45 - 55 | 1 | 3 |  |  |  | 4 |
| 55 - 65 |  | 1 |  |  |  | 1 |
| 65 - 70  | 1 | 1 |  |  |  | 2 |
| 70 a viac |  |  |  |  |  |  |
|  | Priemerný vek | 57,30 | 52,80 | 35,22 |  |  | 44,57 |
| **FŠ** | 25 - 45 |  | 1 | 9 |  |  | 10 |
| 45 - 55 |  | 1 | 1 |  |  | 2 |
| 55 - 65 | 1 | 1 | 2 |  |  | 4 |
| 65 - 70  |  | 3 |  |  |  | 3 |
| 70 a viac | 1 |  |  |  |  | 1 |
|  | Priemerný vek | 66,10 | 57,68 | 41,11 |  |  | 48,58 |
| **FZO** | 25 - 45 |  | 1 | 19 | 4 | 1 | 25 |
| 45 - 55 | 1 | 5 | 14 | 1 | 1 | 22 |
| 55 - 65 | 3 | 6 | 8 |  | 6 | 23 |
| 65 - 70 |  | 1 | 1 |  |  | 2 |
| 70 a viac |  | 1 |  |  |  | 1 |
|  | Priemerný vek | 56,01 | 56,84 | 46,67 | 36,23 | 55,35 | 49,37 |
| **URJK** | 25 - 45 |  |  |  |  |  |  |
| 45 - 55 |  | 1 | 2 |  |  | 3 |
| 55 - 65 |  |  | 1 |  |  | 1 |
| 65 - 70 | 1 |  |  |  |  | 1 |
| 70 a viac |  |  | 1 |  |  | 1 |
|  | Priemerný vek | 68,80 | 49,51 | 61,31 |  |  | 60,59 |
| **CCKV** | 25 - 45 |  |  | 5 | 4 | 2 | 11 |
| 45 - 55 |  |  | 3 |  |  | 3 |
| 55 - 65 |  | 1 | 5 |  |  | 6 |
| 65 - 70 |  |  |  |  |  |  |
| 70 a viac |  |  |  |  |  |  |
|  | Priemerný vek |  | 61,13 | 46,27 | 31,16 | 39,69 | 43,33 |
| **UMJK** | 25 - 45 |  |  | 2 |  |  | 2 |
| 45 - 55 |  | 1 |  |  |  | 1 |
| 55 - 65 |  | 1 |  |  |  | 1 |
| 65 - 70 |  |  |  |  |  |  |
| 70 a viac |  |  |  |  |  |  |
|  | Priemerný vek |  | 54,43 | 30,54 |  |  | 42,48 |

Výberové konania na miesta vysokoškolských učiteľov

V priebehu roka 2013 bolo na univerzite zrealizovaných 231 výberových konaní na miesta vysokoškolských učiteľov, z toho 32 výberových konaní na funkčné miesto profesora, 54 výberových konaní na funkčné miesto docenta a 145 výberových konaní na obsadenie funkcií ostatných vysokoškolských učiteľov*.*

1. PRIJÍMACIE KONANIE ŠTUDENTOV

Počet prijímaných študentov na PU je determinovaný snahou o permanentné skvalitňovanie edukačného procesu, čomu zodpovedá aj pomer počtu študentov na jedného učiteľa. Takýto zámer má ambíciu pripraviť takých absolventov, ktorí obstoja v konkurenčnom prostredí na trhu práce. Tomu zodpovedá trend stabilizácie počtu prijímaných študentov uplatňovaním náročnejších kritérií v prijímacom pokračovaní.

 Prijímacie konanie je v súlade s platnou legislatívou a podmienkami prijatia na štúdium, ktoré boli prerokované a schválené akademickými senátmi fakúlt a sú súčasťou dokumentu Zásady prijímacieho konania na PU.

Jednotlivé fakulty majú vytvorený vlastný metodický postup realizácie prijímacieho konania, s ktorým úzko súvisí aj propagácia štúdia pre získavanie najlepších študentov stredných škôl pre jednotlivé študijné programy.

Jednotlivé fakulty organizovali Dni otvorených dverí, prostredníctvom ktorých ponúkali svoje špecifické zameranie i osobitosti štúdia.

Vo februári 2013 sa prvýkrát uskutočnil Deň otvorených dverí Prešovskej univerzity v Prešove. Okrem propagácie možnosti štúdia na jednotlivých fakultách boli prezentované aj vystúpenia umeleckých súborov, beseda s rektorom univerzity a množstvo sprievodných aktivít v kontexte loga našej univerzity *viac ako vzdelanie.*

Celkový počet prihlásených študentov bol **8522**, čo je výrazný pokles v porovnaní s predchádzajúcimi rokmi (2009 -11072; 2010 -11669, 2011-10419, 2012- 9443). **V porovnaní s rokom 2012 bol pokles o 921 študentov.** Na denné štúdium v bakalárskom stupni bol zaznamenaný pokles o **417** študentov, na externé štúdium bol pokles o **292** študentov. V magisterskom stupni v dennej forme oproti minulému roku bol pokles o **122** a v externej forme pokles o **7** študentov. V treťom stupni v dennom štúdiu bol pokles o **28** študentov a v externej forme pokles o **45** študentov. Klesajúci trend počtu prihlásených študentov na všetkých stupňoch a vo všetkých formách štúdia odráža populačnú krivku na Slovensku. Spoplatnené externé štúdium sa výrazne prejavilo aj v treťom stupni, kde oproti 2012 roku, kedy bol nárast prihlásených o 29, v oku 2013 je pokles o 45 (rozdiel -73).

V tabuľkách 11, 12 a grafoch 3,4 je zaznamenaná dynamika zmien v ostatných dvoch akademických rokoch (záujemcovia o štúdium, prijatí a zapísaní študenti).

**Tabuľka 11: Prehľad o počtoch záujemcov, prijatých a zapísaných študentov
v ak. roku 2013/2014**

|  |  |  |  |
| --- | --- | --- | --- |
| **2013/2014**  | **Bakalársky stupeň** | **Magisterský stupeň** | **Doktorandský stupeň** |
| **denné štúdium** | **externé štúdium** | **denné štúdium** | **externé štúdium** | **denné štúdium** | **externé štúdium** |
| **Zverejnený počet miest** | 2350 | 850 | 1445 | 690 | 40 | 90 |
| **Počet prihlásených študentov** | 6234 | 547 | 1191 | 422 | 96 | 32 |
| **Počet prijatých študentov** | 3555 | 503 | 980 | 416 | 43 | 42 |
| **Počet zapísaných študentov** **1. ročníkov** ( k 31. 10. 2013) | 2102 | 443 | 871 | 365 | 43 | 30 |
| **Počet prihlásených študentov na 1 zverejnené miesto** | 2,65 | 0,64 | 0,82 | 0,61 | 2,40 | 0,36 |
| **Počet prihlásených na 1 prijaté miesto** | 1,75 | 1,09 | 1,22 | 1,01 | 2,23 | 0,76 |
| **Pomer prijatých na 1 zapísané miesto** | 1,69 | 1,14 | 1,13 | 1,14 | 1,00 | 1,40 |

**Tabuľka 12: Prehľad o počtoch záujemcov, prijatých a zapísaných študentov v ak. roku 2012/2013**

|  |  |  |  |
| --- | --- | --- | --- |
| **2012/2013**  | **Bakalársky stupeň** | **Magisterský stupeň** | **Doktorandský stupeň** |
| **denné štúdium** | **externé štúdium** | **denné štúdium** | **externé štúdium** | **denné štúdium** | **externé štúdium** |
| **Zverejnený počet miest** | 2315 | 1020 | 1540 | 861 | 48 | 101 |
| **Počet prihlásených študentov** | 6651 | 839 | 1313 | 429 | 124 | 77 |
| **Počet prijatých študentov** | 4502 | 791 | 1119 | 399 | 36 | 93 |
| **Počet zapísaných študentov 1. ročníkov** ( k 31. 10. 2012) | 2452 | 575 | 953 | 336 | 36 | 74 |
| **Počet prihlásených študentov na 1 zverejnené miesto** | 2,87 | 0,82 | 0,85 | 0,50 | 2,58 | 0,76 |
| **Počet prihlásených na 1 prijaté miesto** | 1,48 | 1,06 | 1,17 | 1,08 | 3,44 | 0,83 |
| **Pomer prijatých na 1 zapísané miesto** | 1,84 | 1,38 | 1,17 | 1,19 | 1,00 | 1,26 |

Graf : Pomer počtu prihlásených ku počtu prijatých študentov
v akademickom roku 2013/2014

Graf : Pomer počtu zapísaných ku počtu prijatých študentov v akademickom roku 2013/2014

Dlhodobo pretrváva rozdiel medzi počtom prijatých študentov na jedno zverejnené miesto a počtom zapísaných, najmä na bakalárskom stupni štúdia ( denné: 3555 ku 2102; externé 547 ku 443). Je to spôsobené tým, že absolventi stredných škôl si zvyčajne podávajú 2 a viac prihlášok na bakalárske štúdium (vrátane rozličnosti študijných odborov a programov). Iná situácia je na magisterskom štúdiu, kde absolventi zväčša pokračujú na tej istej vysokej škole, kde získali bakalárske vzdelanie (pričom pokračovanie je zväčša limitované absolvovaným študijným odborom a teda variabilita nemôže byť taká vysoká ako pri bakalárskom štúdiu).

**5.PROCES VZDELÁVANIA A SPOLUPRÁCA S PRAXOU**

Základným východiskom pri zabezpečovaní edukačného procesu na univerzite je kvalita vzdelávania. Rôznorodosť študijných odborov a študijných programov v sebe indikuje aj rôznorodosť stratégií a používaných metód a foriem edukácie.

Vzdelávacia činnosť na fakultách je realizovaná prevažne formou *prednášok, seminárov a cvičení, ale aj exkurzií či terénnych praktík, praxí, kurzov, konzultácií a samostatného štúdia*. Priama výučba je dopĺňaná individuálnymi konzultáciami, ktoré sú realizované prezenčne, ale aj dištančnou formou s využitím e-mailovej komunikácie. Na mnohých pracoviskách sa úspešne realizuje aj výučba podporovaná e-learningom. V kontexte súčasných reformných snáh takmer na všetkých fakultách realizuje vo výraznej ***miere učenie zamerané na študenta*** (*student –centered learning*), pri ktorom sa mení rola učiteľa a študenta v tom zmysle, že sa kladie vyšší dôraz na aktivitu študentov.

Pri realizácii uvedených foriem vzdelávania sú vyučujúcimi využívané rôzne tradičné, ale aj moderné aktivizujúce metódy. Vzhľadom k potrebe vyššej miery aktivity študenta sa aj v rámci *prednášok* upúšťa od klasickej prednášky ako výkladu a prechádza k rôznym dialogickým metódam, či metódam založeným na kooperácii študentov, čím sa výrazne podporuje dosahovanie stanovených cieľov, vrátane cieľov zameraných na kľúčové kompetencie študentov. Modernizácia učební umožňuje využívanie moderných IKT vo výučbe, a teda prácu s videonahrávkmai, audionahrávkami, využitie modelov, simulácií, prezentácií a pod. Prednášky sú zvyčajne dopĺňané seminármi a cvičeniami, zamerané na to, aby si študenti osvojili či prehĺbili určité vedomosti, zručnosti a získali skúsenosti s metódami vedeckej práce. Na *seminároch* je oproti prednáškam ešte väčší priestor pre aktivitu študentov. Bežne využívanou je metóda dialógu. Študenti sú vedení ku kritickému mysleniu, rozvíja sa ich schopnosť využívať rôzne analyticko-syntetické myšlienkové postupy, schopnosť argumentácie, zovšeobecňovania a pod. Zároveň rozvíjajú schopnosť kooperácie, komunikatívne spôsobilosti, vrátane prezentácie. Semináre, podobne ako prednášky sú povinné, optimálna veľkosť študijných skupín je približne 25 študentov, v rámci vybraných vyučovacích disciplín aj menej vzhľadom k potrebe vysokej miery aktivity a interaktivity medzi študentmi navzájom, ako aj medzi študentmi a vyučujúcim. Cieľom seminárnej výučby je tiež naučiť študentov vypracovať referát na odbornú tému. Podobne ako semináre aj *cvičenia* sú zamerané na vyššiu mieru aktivizácie študenta. Sú zamerané na rozvíjanie a výcvik intelektových zručností, špecifických praktických a technologických zručností (najmä v prírodovedných disciplínach), ale aj komunikatívnych, rétorických zručností (najmä v humanitne zameraných disciplínach). Zvyčajne sa realizujú v menších skupinách 10-20 študentov.

Zvláštnou formou výučby sú *exkurzie* a *terénne* praktiká realizované najmä v prírodovedných programoch. Sú zamerané na rozvíjanie špecifických zručností.

Za účelom skvalitnenia vysokoškolskej prípravy študentov sa v súčasnosti na Fakulte humanitných a prírodovedných vied realizuje v rámci ***OP – Vzdelávanie*** ako súčasť aktivity ***Tvorba a implementácia programu pre získanie pedagogickej spôsobilosti*** *Kurz vysokoškolskej pedagogiky.* Je zameraný na získanie a rozvoj profesijných kompetencií učiteľa VŠ, ktoré mu umožnia efektívnejšie plánovať, riadiť, organizovať a realizovať proces vzdelávania vo vzťahu k svojmu vyučovaciemu predmetu a tiež podporovať procesy učenia sa študentov. Súčasťou profesijných kompetencií sú základné vedomosti, zručnosti a spôsobilosti z pedagogiky, psychológie, andragogiky, ktoré sú nevyhnutné pre výkon pedagogických činností a tiež poznatky z oblasti štatistiky.

Dôležitou súčasťou štúdia našich študentov je praktická zložka v príprave na povolanie. V štruktúre študijných programov sú praxe organizované a realizované v zmluvných organizáciách a prostredníctvom dohôd o spolupráci. Mimoriadnu pozíciu majú pedagogické praxe (vzhľadom na počty študentov v učiteľských študijných programoch), kde má dominantné postavenie Ústav pedagogiky, psychológie a andragogiky FHPV PU a Oddelenie pedagogických praxí na PF PU. V tejto činnosti spolupracujú: - s odborom školstva, kultúry a športu MÚ Prešov, ktorý je zriaďovateľom materských a základných škôl, - s odborom školstva VÚC Prešov, ktorý je zriaďovateľom stredných škôl, špeciálnych škôl a školských zariadení- s vedúcimi pedagogickými zamestnancami materských, základných, špeciálnych škôl, školských zariadení a stredných škôl.

 Oddelenia pedagogickej praxe pod supervíziou garantiek pedagogických praxí, v spolupráci s prodekanmi pre vzdelávanie jednotlivých fakúlt, didaktikmi odborných predmetov jednotlivých fakúlt a v úzkej spolupráci so zástupcami cvičných škôl a cvičnými učiteľmi. Ďalej v rámci pedagogickej praxe, hlavne ak ide o legislatívne ukotvenie vzťahov medzi univerzitou, jej fakultami a školami, spolupracuje s odborom školstva, kultúry a športu MÚ Prešov a s odborom školstva VÚC Prešov.

Prešovská univerzita v Prešove má uzatvorených 53 zmluvných vzťahov so školami v Prešove. V akademickom roku 2012/2013 sa počet zmluvných vzťahov rozšíril o školy mimo Prešova, v súčasnosti je uzatvorených 145 zmluvných vzťahov.

Vyvrcholením dlhodobej intenzívnej spolupráce PU v Prešove s jednotlivými školami a školskými zariadeniami bolo udelenie Štatútu cvičnej školy a Štatútu cvičného školského zariadenia viacerým školám a školským zariadeniam rektorom PU v Prešove. Počas slávnostného stretnutia vedenia PU v Prešove s riaditeľmi materských, základných a stredných škôl rektor PU v Prešove prof. RNDr. René Matlovič, PhD. odovzdal dňa 16. 6. 2013 14 materským školám, 15 základným školám, 23 stredným školám a 2 spojeným školám internátnym dekrét „Cvičná škola Prešovskej univerzity v Prešove“ a 3 špeciálno-pedagogickým zariadeniam dekrét „Cvičné školské zariadenie Prešovskej univerzity v Prešove“.

V ďalšej časti uvádzame výber základných východísk pre vytvorenie *ŠTATÚTU*

*CVIČNEJ ŠKOLY PRE PEDAGOGICKÚ PRAX ŠTUDENTOV PREŠOVSKEJ UNIVERZITY V PREŠOVE*

Článok 1

Štatút cvičnej školy pre pedagogickú prax študentov Prešovskej univerzity v Prešove (ďalej len „štatút“) vznikol na základe potreby skvalitnenia prípravy absolventov učiteľských študijných odborov pre potreby praxe.

Článok 2

Koncepcia štatútu vychádza zo zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov.

**Časť II.: Cvičné školy určené pre pedagogickú prax študentov Prešovskej univerzity v Prešove**

Článok 3

Cvičné školy určené pre pedagogickú prax študentov Prešovskej univerzity v Prešove (ďalej len „cvičné školy“) sú vybrané materské školy, základné školy, gymnázia, stredné odborné školy, konzervatória, školy a zariadenia pre deti a žiakov so špeciálnymi výchovno-vzdelávacími potrebami, základné umelecké školy, ktoré zaručujú vysokú kvalitu edukačného procesu  kompetentnými cvičnými učiteľmi, sú primerane materiálno-technicky vybavené a sú ochotné vytvoriť zázemie pre realizáciu pedagogických praxí. Cvičná škola má právo používať označenie Cvičná škola Prešovskej univerzity v Prešove. Týka sa to všetkých reklamných a prezentačných materiálov, webových stránok a označení budovy školy.

**Priebežné zisťovanie a hodnotenie vedomostí a zručností študentov v predmetoch (kritériá a štandardy hodnotenia, hodnotenie úspešnosti dosiahnutej kvality vedomostí a zručností podľa profilujúcich predmetov, zverejňovanie výsledkov hodnotenia)**

Kritériá a štandardy hodnotenia sú zadefinované v informačných listoch predmetov. Priebežné zisťovanie vedomostí a zručností sa realizuje prostredníctvom vedomostných testov, seminárnych prác, edukačných projektov, portfólií prác, individuálnych hudobno (výtvarno)-expresívnych interpretácií. Záverečné zisťovanie vedomostí a zručností prebieha formou vedomostných testov, ústnych skúšok, ústnych kolokviálnych skúšok, záverečných prezentácií projektov. Výsledky priebežného i záverečného hodnotenia sú zaznamenávané v systéme MAIS a študenti sú tak informovaní o úrovni získaných poznatkov a zručností. Autotesty a testy sú súčasťou e-learningového prostredia Moodle s výhodou okamžitého transparentného vyhodnocovania.

6.ABSOLVENTI PU

V akademickom roku 2012/2013 úspešne ukončilo štúdium **3056** absolventov vo všetkých troch stupňoch štúdia, z toho v dennej forme **2134** (69,8%), v externej **922** (30,2%). Bakalársky stupeň v oboch formách ukončilo **1544** absolventov. Tí vo vzťahu ku štruktúrovaným študijným programom predstavujú dobrý potenciál uchádzačov o magisterský stupeň štúdia.

Pri tvorbe a profilovaní študijných programov je dôležité citlivo reagovať na potreby praxe, na možnosti uplatnenia absolventov na trhu práce. Takáto úloha je zadefinovaná aj v dlhodobom rozvoji PU, ako aj vo vnútornom systéme kvality vzdelávania na PU.

Tabuľka 13 uvádza tých študentov, ktorí v akademickom roku 2011/2012 a 2012/2013 ukončili alebo prerušili štúdium.

Tabuľka 13: Prehľad o počtoch študentov, ktorí ukončili štúdium v ak. roku 2011/2012, 2012/2013

|  |  |  |  |
| --- | --- | --- | --- |
| **Stupeň** | **Bakalársky stupeň** | **Magisterský stupeň** | **Doktorandský stupeň** |
| **Forma štúdia** | **denná**  | **externá**  | **denná**  | **externá**  | **denná**  | **externá**  |
| **r. 2012** | **r. 2013** | **r. 2012** | **r. 2013** | **r. 2012** | **r. 2013** | **r. 2012** | **r. 2013** | **r. 2012** | **r. 2013** | **r. 2012** | **r. 2013** |
| **Počet absolventov** | 1212 | **1122** | 502 | **422** | 959 | **950** | 507 | **466** | 43 | **62** | 38 | **34** |
| **Počet študentov, ktorí prerušili štúdium** | 88 | **92** | 40 | **48** | 33 | **31** | 10 | **19** | 16 | **17** | 46 | **33** |
| **Počet študentov, ktorí boli vylúčení** | 311 | **365** | 134 | **113** | 27 | **26** | 17 | **23** | 3 | **4** | 23 | **11** |
| **Počet študentov, ktorí zanechali štúdium** | 256 | **344** | 70 | **93** | 33 | **44** | 36 | **29** | 4 | **5** | 18 | **11** |

7.PROPAGÁCIA ŠTÚDIA NA PU

Informácie o univerzite, jej poslaní, štruktúre i živote na akademickej pôde sú dôležitým nástrojom marketingových aktivít univerzity. Sú mimoriadne dôležité hlavne pre absolventov stredných škôl pri ich rozhodovaní výberu vysokej školy, študijných odborov a programov. Tieto aktivity boli realizované na niekoľkých úrovniach.

* **Veľtrhy vzdelávania**

PU sa zúčastnila dvoch najväčších veľtrhoch vzdelávania na území Slovenska: *ACADEMIA&VAPAC* v Bratislave, *PRO EDUCO* v Košiciach, ďalej na veľtrhu vzdelávania a práce *„Európa pre mladých“,* ktorý sa konal v Prešove a jedného menšieho veľtrhu práce a ďalšieho vzdelávania *Job2Day*, ktorý sa taktiež konal v Prešove.

Hlavným cieľom účasti PU na týchto veľtrhoch bolo informovať predovšetkým záujemcov o vysokoškolské štúdium, ďalej študijných poradcov i partnerov univerzít o študijných programoch, aktivitách fakúlt i o celouniverzitných pracoviskách.

* **Dní otvorených dverí a Deň univerzity**

V záveroch a úlohách v Správe o vzdelávaní za rok 2012 bolo - organizovať spoločný Deň otvorených dverí, kde záujemcovia o štúdium na Prešovskej univerzite budú mať možnosť získať nielen komplexný prehľad o študijných odboroch a programoch, ale aj možnosť vidieť štúdium v reálnych podmienkach a zorganizovať  Deň univerzity, ktorého zámerom bude budovanie identity s alma mater. Pre naplnenie týchto zámerov bol vytvorený tím dobrovoľníkov – zástupcov študentov z jednotlivých fakúlt, členov Unipocentra, útvaru prevádzky univerzity a prorektora pre vzdelávanie. Obidve podujatia boli vynikajúco pripravené a zrealizované. Úspech týchto podujatí vytvára priestor pre ich pokračovanie a je základom pre založenie ich tradície na PU v Prešove.

Okrem týchto podujatí pripravili aj fakulty počas akademického roka organizovali *„Dni otvorených dverí“* pre záujemcov o štúdium i širokú verejnosť a poskytovali informácie o štúdiu, študijných programoch, voľnočasových aktivitách pre študentov i iných aktivitách a úspechoch fakúlt.

* **Internetové zdroje**

Propagácia PU je realizovaná aj prostredníctvom webovej stránky univerzity, fakúlt a jednotlivých celouniverzitných pracovísk. Viaceré z fakúlt majú zriadené webové kontá na Facebooku. Propagácia univerzity je realizovaná aj prostredníctvom LCD monitorov (7 ks), ktoré sú umiestnené v objektoch univerzity. Na internetovej stránke PU je k dispozícii časopis PU *Na Pulze* <http://napulze.unipo.sk/>. Rozsah printovej verzie jedného čísla časopisu v roku 2013 bol v priemere 80 strán. Celkový náklad tlače printovej verzie časopisu predstavoval 4.000 výtlačkov.

* **UNIPOCENTRUM**

Hlavným poslaním centra je poskytovanie komplexných informačno-poradenských a marketingových služieb študentom univerzity, zamestnancom univerzity a verejnosti. Centrum v rámci uvedeného poslania zabezpečuje najmä informačné služby, poradenské služby, komunikáciu s verejnosťou a PR aktivity, marketingovo-propagačné služby, redakčnú činnosť, prolongáciu univerzitných preukazov a doplnkové služby.

UNIPOCENTRUM zastrešuje informačno-poradenský inkubátor pre podporu marketingu PU - UNIPO KONTAKT. V rámci informačných služieb centrum spravuje aktívnu on-line databázu širokého spektra ponúk pre študentov univerzity, ktorá obsahuje ponuky ubytovania, práce, brigád, dobrovoľníckych a sociálnych činností, študijných ponúk, kultúrno-spoločenských, športových a iných podujatí, a tiež rôznych oznamov určených študentom. Informačné služby zahŕňajú aj *„služby kancelárie prvého kontaktu“,* ktoré pomáhajú získať prvotnú informáciu o univerzite, štúdiu, ale aj o meste Prešov a službách v ňom. Centrum v rámci informačných služieb poskytuje svoje priestory tretím stranám, ktoré prinášajú študijné, brigádnické a iné ponuky pre študentov.  Centrum koordinuje a zabezpečuje vzájomné vnútorné informačné prepojenie univerzitných pracovísk s verejnosťou, médiami a vnútornými informačnými a mediálnymi prostriedkami (elektronické informačné tabule, LCD panely, web, Rádio PaF, Televízia Mediálka TV). Centrum prostredníctvom web administrátora zastrešuje propagáciu aktivít univerzity na webe zadávaním a aktualizáciou monitoringu univerzitných podujatí. Úlohou marketingu je vo vzťahu k verejnosti poskytovať informácie o podujatiach organizovaných na pôde PU, o plnení poslania vzdelávania a informovanosti, ponúkanie aktivít celouniverzitných pracovísk pre širokú verejnosť regiónu na východnom Slovensku (jazykové kurzy, Univerzita tretieho veku, Detská univerzita, atď.).

Tabuľka 14: Propagačné materiály univerzity za rok 2013

|  |  |
| --- | --- |
| **Propagačné materiály** | **Počet kusovr. 2013**  |
| Folder - formát A3 | 1000 |
| Bloky A5 | 1700 |
| záložky | 10000 |
| Kalendár na rok 2013- plagátový | 2500 |
| Vreckový kalendárik 2014 | 10000 |
| Reklamné predmety - perá | 2730 |
| Papierové tašky | 1200 |
| Drobné reklamné predmety | 374 |
| **SPOLU** | **29504 (nárast o 8604)** |

**8.OCENENIE ŠTUDENTOV NA PU**

V roku 2013 rektor PU ocenil aktívnych študentov reprezentujúcich PU pri viacerých príležitostiach. V deň svojej promócie si za vynikajúci prospech prevzalo **82** úspešných absolventov Cenu rektora a za reprezentáciu univerzity **3** absolventi.

Pri otvorení akademického roka si okrem pedagógov prevzalo **Cenu rektora** aj **10** študentov, ktorí univerzitu reprezentovali na medzinárodných, národných vedeckých, športových či kultúrnych podujatiach, ale aj tí študenti, ktorí svojou príkladnou činnosťou budujú imidž univerzity nielen ako vedeckej inštitúcie, ale aj inštitúcie, ktorá presadzuje humánnosť a ľudský prístup k svojmu okoliu.

Udelenie Ceny rektora PU študentom PU v r. 2013

Cena rektora PU je udeľovaná študentom za reprezentáciu univerzity a Slovenskej republiky v umeleckej, športovej, výskumnej a vývojovej oblasti na medzinárodnej, národnej a regionálnej úrovni, ako i za príkladné plnenie povinností slúžiacich na skvalitnenie života študentov univerzity a pod. Cenu rektora za rok 2013 udelil rektor PU týmto študentom:

* FF

**Bc. Denisa Kuncová -** za reprezentáciu univerzity v Ženskom speváckom zbore IUVENTUS
PAEDAGOGICA a v Miešanom speváckom zbore NOSTRO CANTO ako
sólistka a za vedenie sopránovej skupiny,

**Bc. Veronika Savková -** za aktívnu činnosť v Ženskej speváckej skupine Vysokoškolského
folklórneho súboru Torysa a za dvojnásobnú reprezentáciu v porote klavírnej
súťaže „Brumovská klávesa“.

* GTF

**Mgr. Anton Liška -** za monografiu: Cholerová epidémia z roku 1831 a jej priebeh v Prešovskej eparchii,

**Mgr. Veronika Liptáková -** za vedenie inštitucionálneho projektu GTF PU "Mladý človek vo svete premien", vedenie grantového projektu PU  „In pluribus unum – jednota
v mnohosti”, za činnosť hlavnej editorky vedeckého zborníka "Mladý človek
vo svete premien" a spolueditorky vedeckého zborníka „In pluribus unum –jednota v mnohosti”.

* FHPV

**Bc. Ondrej Mihaľ -** za 2. miesto v súťaži o Cenu primátora mesta Prešov,

**Bc. Jana Dzurová -** za reprezentáciu univerzity vo  funkcii koncertmajsterky v Komornom orchestri Camerata, za reprezentáciu v ľudovej hudbe Vysokoškolského
súboru Torysa, za účasť na tvorivom workshope IP Erasmus v Brne.

* FM

**Bc. Petra Vašaničová -** za úspešnú reprezentáciu univerzity na zahraničných vedeckých podujatiach v Dubne (Ruská federácia) a vo Viedni.

* PF

**Bc. Lenka Eliašová** - za reprezentáciu univerzity v rámci študentského divadla P.A.D.A.K.a za aktivitu v rámci 6. ročníka Prešovskej detskej univerzity.

* PBF

**Mgr. Roman Dubec, M. A. PhD. -** za vedeckú monografiu: Z dziejów parafii prawoslawnych na Lemkowszczyznie w okrese miedzywojennym.

* FŠ

**Mgr. Peter Kačúr -** za 1. miesto na celoslovenskom kole študentskej vedeckej konferencie s medzinárodnou účasťou vo vednom systéme Vedy o športe v sekcii doktorandov na tému: Intratímová komunikácia v speedmintonovej štvorhre.

Ocenenia a účasť študentov na významných podujatiach v r. 2013

V tabuľke 15 uvádzame najvýznamnejšie ocenenia a účasti študentov PU na rôznych národných aj medzinárodných súťažiach počas roka 2012.

Tabuľka 15: Ocenenia a účasť študentov na významných podujatiach PU

|  |  |  |  |  |
| --- | --- | --- | --- | --- |
| **Typ podujatia** | **Umiestnenie** | **Reprezentant z PU** | **Názov podujatia** | **Fakulta** |
| regionálne | 1. miesto | Tomáš Pasternák | Cena primátora mesta Prešov za rok 2013  | FHPV |
| regionálne | 2. miesto  | Ondrej Miháľ | Cena primátora mesta Prešov za rok 2013 | FHPV |
| regionálne | 3. miesto | Vladimír Fedor | Cena primátora mesta Prešov za rok 2013 | FHPV |
| medzinárodné | 1. miesto1. miesto | **Bc. Balážová**Veronika | International Summer Cup, Rumunsko, jún 2013: v indiv. disc. | FŠ |
| medzinárodné | 1. miesto2. miesto | **Bc. Balážová**Veronika | European Taekwon-do Cup, Bulharsko, marec 2013: v indiv. disc. a v tímovej disc | FŠ |
| medzinárodné | 1. miesto | **Daňková** Melánia | Majstrovstvá Európy august 2013, Maďarsko: v kat. Sólo Senior POMPOM | FŠ |
| medzinárodné | 1. miesto3. miesto | **Bc. Puzderová** Monika | **Reprezentantka SR v silovom trojboji**Majstrovstvách Českej a Slovenskejrepubliky v silovom trojboji , apríl 2013, ČR:do 60kg juniorovv absol. poradí bez rozdielu hmotnosti junioriek a žien | FŠ |
| medzinárodné | 1. miesto1. miesto | **Bc. Balážová**Veronika | International Summer Cup, Rumunsko, jún 2013: v indiv. disc. | FŠ |
| medzinárodné | 1. miesto2. miesto | **Bc. Balážová**Veronika | European Taekwon-do Cup, Bulharsko, marec 2013: v indiv. disc. a v tímovej disc. | FŠ |
| medzinárodný |  2. miesto | **Bc. Herstek** Peter**Popovski** Marko | Majstrovstvá Česko - Slovenska vo freestyle futbale, máj 2013 | FŠ |
| národné |  2. miesto | **Bc. Beer** Lukáš | **Reprezentant SR v atletike - skok do výšky**Majstrovstvá SR, desaťboj, september 2012, Trnava | FŠ |
| národné | 3. miesto |  **Bc. Beer** Lukáš | Halové Majstrovstvá SR, skok do výšky, február 2013, Bratislava | FŠ |
| národné | 3 .miesto | **Bc. Beer** Lukáš | Majstrovstvá SR, skok do výšky, jún 2013, Trnava | FŠ |
| národné | 1. miesto2. miesto1. miesto | **Bc. Balážová**Veronika | **Reprezentantka SR v Taekwon-do**Majstrovstvá SR v Taekwon-do, máj 2013, Horné Orešany:kat. power test, tím seniori,kat. špec. techniky, seniorkykat. TUL seniorky 1.-3.dan | FŠ |
| národné | 1. miesto | **Daňková** Melánia | **Reprezentantka SR v mažoretkovom športe**Majstrovstvá SR jún 2013, Trenčín:v kat. Sólo Senior POMPOM | FŠ |
| národné | 1. miesto2. miesto | **Bc. Puzderová** Monika | Majstrovstvá SR, apríl 2013, Košice:do 67,5kg junioriek v tlaku na lavičk, v absol. poradí bez rozdielu hmotnosti junioriek a žien | FŠ |
| národné | 3. miesto | **Bc. Segedyová** Alžbeta | Celoštátne kolo ŠVOUČ, pohybovéskladby, máj 2013, Nitra | FŠ |
| národné | 4. miesto | **Bc. Tomková** Petra | **Reprezentantka SR v športovom aerobiku** a TJ Slávia PU-KGŠMajstovstvá SR v športovom aerobiku, apríl 2013 | FŠ |
| regionálne |  1. miesto | **Bc. Bergová** Jana | Súťaž o najlepšiu študentskú vedeckú prácu 2013 - Cena primátora mesta Prešov **Reprezentantka SR vo florbale** klub FBC Mikuláš Prešov  | FŠ |
| národné | 1. miesto |  **Bc. Tomková** Petra | Celoštátne kolo ŠVOUČ, pohybové skladby, máj 2013, Nitra  | FŠ |
| regionálne | 1. miesto2. miesto |  **Bc. Faměrová** Ivana | **Reprezentantka SR v športovom aerobiku** a TJ Slávia PU-KGŠFakultné kolo ŠVK, pohybové skladby, apríl 2013, Prešov | FŠ |
| národné | 2. miesto | **Bc. Faměrová** Ivana | Celoštátne kolo ŠVOUČ, pohybové skladby, máj 2013, Nitra | FŠ |
| národné |  3. miesto | **Popovski** Marko**Bc. Herstek** Peter | Celoštátne kolo ŠVOUČ, pohybové skladby , máj 2013, Nitra | FŠ |
| národné | 1. miesto | študenti doktorandského štúdia FŠ PU Mgr. Andrea PalanskáMgr. Beáta SouškováMgr. Mário Jančošek | Vedomostná súťaž o olympizme pre vysoké školy 2013, v Nitre, aktívna účasť na celoslovenskom kole, študenti doktorandského štúdia FŠ PU  | FŠ |
| národné | účasť | Lenka Eliašová | Akademický Prešov 2013 | PF |
| medzinárodné | účasť | Martina IvaneckáSilvia GomulecováIvana SimanováSoňa LazoríkováKristína AndučičováIvana Kubinská | Študentská vedecká konferencia s medzinárodnou účasťou – Environmentálna výchova v predprimárnej a primárnej edukáciiVyšné Ružbachy | PF |
| medzinárodné | účasť | Milica Sabolová, Dagmara KožárováDominika Policianová Ivana KubinskáDaniela MakováSilvia GomulecováIvana SimanováSoňa Lazoríková | Międzynarodowa Konferencja Pedagogicznych Kół Naukowych „Zawodowe kompetencje nauczyciela” Nowy Sącz | PF |
| medzinárodné | cena | Miroslava Ištvánová | MOYZESIANA 2013Cena za pôsobivú interpretáciu skladby M. Moyzesa | PF |
| medzinárodné | účasť | Michaela KundrátováKristína Katingerová | MOYZESIANA 2013 | PF |
| národné | 3. miesto | Michaela Lisovská | BlueNote Nitra – spevácka súťaž | PF |
| medzinárodné | účasť | 102 študentov PF | Integrácia 2013 – charitatívne kultúrne podujatie, Steel ArénaKošice | PF |
| medzinárodné | účasť | Eva BarlíkováAnna IľkováMatej OreničTatiana HamráčkováMonika MatinováZuzana PosypankováKatarína RychtárikováSoňa LesňákováMichaela PaugschováJaroslava Adamčíková | Študent na ceste k praxi II.Študentská vedecká konferencia s medzinárodnou účasťou | PF |
| národné | účasť | Lenka GrešováMonika MatinováZuzana PosypankováKatarína RychtárikováKatarína JanigováZuzana BujňákováEva BarlíkováAnna IľkováMatej OreničTatiana Hamráčková | 1. ročník celoslovenskej Logickej olympiády intelektovo nadaných žiakov | PF |
| regionálne | účasť | Kristína TomášováMartina UhliarováMiriama StanislavováFrederika Megisová | Predvianočná burza pre prijímateľov sociálnych služieb v DSS Ličartovce | PF |
| medzinárodné | 11. miesto | Lukáš Pavlík, Kamil Merva, Lucia Chlebovská, Diana Slivková  | Rozkoš rescue, Česká republika,  | FZO |
| medzinárodné | 7.miesto | Barbora Šatníková, Ľubomír Ondov, Radoslav Pavlík | Plzeňský pohár záchranářu, Česká republika  | FZO |
| medzinárodné | 19. miesto | Martin German, Lucia Kipikašová, Petra Karamanová | Den první pomoci, Ostrava, Česká republika  | FZO |
| medzinárodné | 4. miesto | Lukáš Pavlík, Kamil Merva, Lucia Chlebovská, Veronika Regulyová | Záchranáři, Rokytnice, Česká republika  | FZO |
| medzinárodné | 3.miesto | Kamil Merva, Marek Jenčo, Rudolf Golec | Kladno - Až na dno, Česká republika,  | FZO |
| regionálne | 1. miesto | Lukáš Pavlík, Ján Andraščík | Memoriál MUDr. Kovalčíka – Buče,  |  FZO |
| regionálne | 2.miesto | Vardžik Jozef, Labancová Monika  | Požiarna súťaž - Hry Plameň. Dobrovoľná požiarna ochrana. Prešov | FZO |
| regionálne | Účasť | Lucia Kliková | Deň Fyzioterapeutov – VI. celoslovenská konferencia z medzinárodnou účasťouVedúci práce: doc. MUDr. Alexander Kiško, CSc. | FZO |

# 9.ĎALŠIE VZDELÁVANIE NA PU

Súčasťou PU je Centrum celoživotného a kompetenčného vzdelávania (ďalej len „CCKV PU“), ktorého poslaním jepríprava, organizácia a zabezpečenie aktivít v rámci ďalšieho a celoživotného vzdelávania, ktoré sa uskutočňuje najmä v zmysle zákona o VŠ a Zákona o ďalšom vzdelávaní (č. 386/1997 a č. 567/2001), so zameraním na doplnenie, rozšírenie a prehĺbenie získaného vzdelania, resp. rekvalifikáciu, prostredníctvom vhodne zvolených metód, organizačných foriem, didaktických princípov, s využívaním najnovších materiálnych didaktických prostriedkov a IKT, hlavne z humanitných a prírodovedných oblastí a odborov.

**Útvary CCKV PU:**

1. Ústav digitálnych kompetencií (ÚDK).
2. Audiovizuálne štúdio CCKV PU.
3. Ústav jazykových kompetencií (UJK).
4. Univerzita tretieho veku (UTV).
5. Prešovská detská univerzita (PDU).
6. Autoškola UNIPO.

Z uvedených útvarov sa celoživotným vzdelávaním zaoberajú**:**

* **Ústav digitálnych kompetencií (ÚDK)**

Celouniverzitné integrované pracovisko, ktoré zabezpečuje na PU výučbupredmetovIKT podľa medzinárodnej metodiky a štandardov „new ECDL“ syláb ver. 5, v spojení s certifikáciou ECDL. Akreditované testovacie centrum PU (SK076) v roku **2013** certifikovalo **24** uchádzačov. V rámci tejto sekcie bolo zrealizovaných i niekoľko odborných školení a seminárov k príprave uchádzačov na ECDL testovanie. V súčinnosti s CVT PU a vykonávanej profilaktiky bola v r. 2013 na ÚDK v IT učebniach zrealizovaná komplexná aktualizácia softvérových platforiem, používaných pri edukačnom procese. V roku 2013 prešli obsahovou aktualizáciou (revíziou) všetky predmety ponúkané ÚDK V rámci vyššie uvedeného a v súčinností s Audiovizuálnym centrom PU (AVC) boli do portfólia ponúkaných predmetov zahrnuté nové predmety *„Bezpečnosť pri využívaní IT (IT Security)“,* „*Základy práce on-line* ***(On-line Essentials)“, „Pokročilá práca s textom*** ***(Advanced Word Processing****)“, „Pokročilá práca s tabuľkami* ***(Advanced Spreadsheets)“, „Pokročilá práca s databázou (Advanced Databases)“, „Pokročilá práca s prezentáciou (Advanced Presentation)“,*** *„Využitie videokonferenčných technológií vo vzdelávaní“ a „Interaktívne didaktické technické prostriedky“*.

* **Ústav jazykových kompetencií (ÚJK)**

Je celouniverzitným pracoviskom a organizuje odbornú jazykovú výučbu na fakultách univerzity. Ústav vykonáva odbornú pedagogickú a vedeckovýskumnú činnosť v súlade s koncepciou rozvoja vysokoškolského vzdelávania a s potrebami jednotlivých fakúlt a ostatných pracovísk PU.

**Vybrané aktivity r. 2013:**

* Publikovanie Ročenky CCKV: Kľúčové kompetencie pre celoživotné vzdelávanie III,
* pravidelné testovanie kandidátov na získanie medzinárodného certifikátu ECL z anglického jazyka (raz za dva mesiace),
* kurz pre Canadian Bilingual Institute Bratislava (pre zamestnancov spoločnosti Sunpharma v Prešove),
* podporný kurz angličtiny pre doktorandov – rozsah: 20 hodín, ZS 2013/2014,
* podporný kurz nemčiny pre doktorandov – rozsah: 20 hodín, ZS 2013/2014,
* realizovanie skúšky z anglického, nemeckého a ruského jazyka ako súčasť prijímacej skúšky do doktorandského štúdia pre všetky študijné programy FF, FŠ a FZO,
* Prekladateľská činnosť pre potreby univerzity.
* **Univerzita tretieho veku (UTV)**

V súčasnosti študuje na UTV spolu **154** študentov v Prešove. Edukácia je zabezpečovaná prostredníctvom všeobecného základu v prvom ročníku a špecializácii ako: Praktické záhradkárstvo, Geografia – geografia sveta a Regionálna geografia SR, Dejiny relígií, Starostlivosť o zdravie, Astronómia, Manažment – organizačné správanie a Dejiny a súčasnosť hudby. Študenti pracujú v troch krúžkoch: spevácky, turistický a recitačný. Študenti UTV sa zúčastňujú projektov, napr. Mestského úradu Prešov *„Pre Všetkých“*, *„Senior v knižnici“*, konaný v spolupráci s Knižnicou P.O. Hviezdoslava v Prešove, sú zapojení aj do projektov na FZO. V roku 2013 UTV získala finančné prostriedky na projekt Inovácia neformálneho vzdelávania na Univerzite tretieho veku PU v Prešove.

**Tabuľka 17: Prehľad študijných programov a počtov študentov na UTV v r. 2013**

|  |  |  |
| --- | --- | --- |
|  **Študijný program** | **Ročník** | **počet študentov** |
| Všeobecný základ | 1. ročník | 29 |
| Geografia | 2. ročník | 30 |
| Dejiny relígií | 2. ročník | 20 |
| Starostlivosť o zdravie | 2. ročník | 21 |
| Astronómia | 3. ročník | 14 |
| Dejiny a súčasnosti hudby | 3. ročník | 16 |
| Manažment – organizačné správanie | 3. ročník | 9 |
| Praktické záhradkárstvo | 3. ročník | 15 |
| **Spolu** |  | **154** |

* **Prešovská detská univerzita (PDU)**

PDU je od r. 2008 súčasťou medzinárodnej siete detských univerzít European Children´s University Network (EUCU.NET). 8. – 12. júla 2013 v spolupráci s Kabinetom výskumu detskej reči a kultúry PF PU sa konal šiesty ročník PDU. Prírodovedne a spoločenskovedne orientované prednášky boli zamerané na poznávanie osobitostí prírody Prešova a jeho okolia (z oblasti histórie, architektúry a výtvarného umenia, ľudových tradícií a prírodných špecifík Šariša, literatúry, multikultúrnosti regiónu a pod.) Prednášky viedli renomovaní vysokoškolskí pedagógovia, ako aj známe osobnosti z kultúry a médií, ktoré pochádzajú z Prešova a šarišského regiónu. Hlavou témou 6. ročníka PDU bolo **„in MEDIAs res“** *.* Špecifikom študijného programu PDU je aj to, že na prednášky nadväzujú semináre - tvorivé dielne (lektormi boli okrem vysokoškolských učiteľov aj vynálezcovia, umelci, ľudoví remeselníci, mediálne osobnosti a pod.). Prednášky malí vysokoškoláci absolvovali spoločne, pracovné dielne prebehli v  študijných skupinách, ktoré organizačne zabezpečili študenti Pedagogickej fakulty PU. Na záver svojho pobytu deti vypracovali absolventskú prácu a na slávnostnej promócii im rektor PU odovzdal diplom a udelil titul „*bakalárček“,* resp. *„magisterček“.*

Na šiestom ročníku sa zúčastnilo **180 detí** z prešovského i košického regiónu, z toho 39 chlapcov a 51 dievčat vo veku 7 – 10 rokov a 35 chlapcov a 55 dievčat vo veku 11 – 15 rokov. Záujem prejavili aj médiá - Rádio Prešov, Denník Korzár, Slovenská televízia, Markíza, Slovenský rozhlas a i. Na podujatí participovalo 40 prednášajúcich a lektorov prevažne z PU (PF, FHPV, FŠ, FF), ale i pozvaných lektorov na umenovedné disciplíny a tvorivé dielne (TU Košice, Základné umelecké školy, Soľnobanský čipkársky cech a i.) a 28 študentov PF PU a FHPV PU (ako tútori). V priebehu 1 týždňa sa uskutočnilo 16 prednášok a 83 seminárov, resp. tvorivých dielní v dvoch študijných programoch – bakalárček a magisterček.

* **Autoškola UNIPO**

Autoškola UNIPO vytvára podmienky pre voľnočasové aktivity študentov PU, ktorí majú možnosť sa podrobnejšie oboznámiť s niektorou z ponúkaných oblastí dopravnej výchovy:

* Teória vedenia vozidla (oboznámenie sa s novými technickými prvkami),
* Zásady bezpečnej jazdy (jazda za zníženej viditeľnosti – nočná jazda, jazda s prípojným

 vozidlom, kooperatívna jazda, defenzívna jazda),

* Zásady EKO jazdy (ekologická a ekonomická jazda),
* Konštrukcia a údržba vozidiel (zimná, letná, periodická),
* Aplikácia GPS v cestnej doprave (jazda v neznámom teréne),
* Predpisy o cestnej premávke a s nimi súvisiace právne predpisy

 (aktuálne novely, legislatívne zmeny a ich dopad na účastníka cestnej premávky).

Autoškola UNIPO participuje na projekte SOL (Save Our Lives) „Kompletná stratégia pre bezpečnosť cestnej dopravy v Strednej Európe“, cieľom ktorého je zvýšenie efektivity miestnych a regionálnych zainteresovaných organizácií/subjektov pri predchádzaní dopravným nehodám v oblasti Strednej Európy. Autoškola UNIPO spolupracuje pri svojej činnosti s profesionálnou spoločnosťou Super DRIVE, ktorá autoškole UNIPO zabezpečuje autocvičisko a školu šmyku (školu bezpečnej jazdy). Autoškola UNIPO každoročne prispieva do portfólia ponúkaných výberových predmetov, predmetmi *„Dopravná výchova obyvateľstva 1* (Traffic education 1)“ a *„Dopravná výchova obyvateľstva 2* (Traffic education 2)“, o ktoré je každoročne medzi študentmi PU veľký záujem. Predmety, sú určené pre študentov - vodičov, ale i nevodičov, t. j. ostatných účastníkov cestnej premávky, čím napomáhame znižovať (eliminovať) v rámci EU, negatívny stav v rámci bezpečnosti a plynulosti cestnej premávky. Príprava je zameraná i na budúcich učiteľov – pedagógov na školách 1. stupňa a ich predmet „Dopravná výchova“.

V roku 2013 absolvovalo kurz v piatich turnusoch celkom **32** účastníkov.

* **Sprievodca cestovného ruchu**

V júli 2011 v súlade s § 9 ods.2 zákona č. 568/2009 Z.z. o celoživotnom vzdelávaní a o zmene a doplnení niektorých zákonov, bolo Centru celoživotného a kompetenčného vzdelávania vydané Potvrdenie o akreditácii vzdelávacieho programu ďalšieho vzdelávania – Sprievodca cestovného ruchu (POA: 1884/2011/36/1).

V roku 2013 absolvovalo kurz **6** účastníkov.

* **Ďalšie možnosti celoživotného vzdelávania na PU**

V rámci celoživotného vzdelávania PU realizuje v súlade s § 53 ods. 9 zákona o vysokých školách *rigorózne skúšky*. V roku 2013 vykonalo úspešne rigoróznu skúšku a bolo obhájených 134 rigoróznych prác.

Ďalšie vzdelávanie (rozširujúce štúdium a mimoriadne štúdium) bolo realizované na FF, FHPV, PF a PBF, kde v roku 2013 bolo zapísaných 286 študentov.

Doplňujúce pedagogické štúdium na získanie pedagogickej spôsobilosti na výchovno-vzdelávaciu činnosť realizuje Centrum celoživotného a kompetenčného vzdelávania PU, kde v  roku 2013 bolo zapísaných 184 študentov.

Kontinuálne vzdelávanie realizovala FHPV pre 43 vzdelávaných. Špecializačné štúdium v špecializačnom študijnom programe v zdravotníckom povolaní sestra realizovala FZO so zapojením 62 vzdelávaných.

Na FHPV bolo vykonaných 55 atestácií a na PF 7 atestácií pedagogických zamestnancov s dosiahnutým vysokoškolským vzdelaním druhého stupňa.

V roku 2013 boli MŠVVaŠ SR schválené 4 programy prípravného atestačného vzdelávania, ktorých garantom je Ústav pedagogiky, psychológie a andragogiky FHPV.

# 10.SYSTÉM KVALITY

**Manažment vysokej školy**

PU venuje procesom riadenia kvality systematicky dlhodobú a stálu pozornosť. V súlade
s Dlhodobým zámerom PU pristúpilo vedenie PU od roku 2009 k implementácii systému hodnotenia kvality procesov. Ako realizačný model bol vybraný model CAF, ktorý je poskytnutý organizáciám európskeho verejného sektora ako nástroj na aplikáciu techník manažérstva kvality. Univerzita sa pre výber daného modelu rozhodla aj preto, lebo tento model je odporúčaný organizáciám verejnej správy
v členských štátoch EÚ ako pomocný nástroj na pochopenie techník manažérstva kvality.

Na PU bola ako poradný orgán rektorom PU zriadená Pracovná skupina implementácie hodnotenia kvality modelu CAF, ktorú tvorí prorektor pre rozvoj, informatizáciu a hodnotenie kvality, a zástupcovia jednotlivých fakúlt. V rámci implementácie absolvoval tím CAF v roku 2009 na Úrade pre normalizáciu, metrológiu a skúšobníctvo SR certifikované školenie a následne začal pracovať
na dôslednom analyzovaní monitorovania kvality v zmysle štruktúry Samohodnotiacich správ CAF.
Z rozhodnutia rektora PU každá z fakúlt vypracovala vlastnú fakultnú Samohodnotiacu správu, rektorát PU vypracoval Samohodnotiacu správu za univerzitu.

V roku 2011 vypracovaná Samohodnotiaca správa za univerzitu bola prihlásená do súťaže Národnej ceny za kvalitu 2011, vyhlasovateľom ktorej bol Úrad pre normalizáciu, metrológiu
a skúšobníctvo SR . V súvislosti so zapojením sa do uvedenej súťaže podstúpila univerzita posúdenie na mieste tímom externých posudzovateľov. Na základe externého posúdenia nezávislými pozorovateľmi bola univerzita v súťaži Národná cena za kvalitu 2011 ocenená ako jediná vysoká škola na Slovensku.

Získané ocenenie sa stalo východiskom pre ďalšiu systematickú prácu zlepšovania procesov manažérstva kvality. Model CAF predstavuje len jednu z možností, ktoré univerzita využíva pri zlepšovaní kvality interných procesov.

V súvislosti s novelou vysokoškolského zákona, ktorý zaviedol termín vnútorného systému kvality, boli na univerzite zintenzívnené a zdynamizované procesy podporujúce činnosť zameranú na ďalšie zvyšovanie implementovaných procesov kvality. V roku 2013 bola vytvorená pozícia manažéra pre kvalitu PU, zaradeného na útvare rozvoja, informatizácie a hodnotenia kvality.

PU implmentuje projekt Interný systém zabezpečenia kvality na Prešovskej univerzite v Prešove, ktorého cieľom je podporiť kvalitu vzdelávania na Prešovskej univerzite v Prešove na báze európskych štandardov, sekundárne však synergicky prispieva k podpore procesov zabezpečovania kvality na všetkých dominantných úrovniach pôsobenia univerzity: vzdelávanie, veda, výskum, manažment.

V roku 2013 bola zriadená Rada pre kvalitu vzdelávania Prešovskej univerzity v Prešove a fakultné Rady pre kvalitu vzdelávania, bol vypracovaný Vnútorný systém hodnotenia kvality vzdelávania na Prešovskej univerzite v Prešove. Na uvádzaných grémiách sa kontinuálne optimalizujú procesy implementovaného vnútorného systému kvality.

Na PU bol vykonaný audit administratívnych činností, ktorý viedol
 k implementácii optimálneho modelu rozdelenia kompetencií medzi jednotlivé úrovne. V nadväznosti na to sa PU uchádzala o finančné prostriedky pre projekty financované zo štrukturálnych fondov EU, ktorých cieľom by bolo vytvorenie podmienok pre skvalitnenie správy pomocou inovatívnych technológií. Aj tieto aktivity boli zavŕšené úspechom. Univerzita od roku 2010 získala viacero projektov na riešenie parciálnych problémov interných procesov kvality prostredníctvom inovatívnych technológií. Pri príprave týchto projektov efektívne využívala odporúčania, ktoré vyplývali
zo samohodnotiacich správ CAF, ako aj zo Správy posúdenia na mieste nezávislými expertami. Popri projektoch, ktorých implementácia sekundárne pozitívne vplýva na vyššiu efektivitu interných procesov univerzity (predovšetkým infraštruktúrne projekty v oblasti IKT), univerzita implementuje aj ďalšie projekty priamo súvisiace so zvyšovaním systému kvality univerzity, resp. fakúlt: Modernizácia a zefektívnenie manažmentu univerzity (implementácia od r. 2010), Zvýšenie kvality vzdelávania na Prešovskej univerzite v Prešove (implementácia od r. 2011), ako aj ďalšími projetami financovanými zo ŠF, ktoré však dominantne riešia kvalitu vzdelávania, nie kvalitu procesov manažmentu. Je zámerom univerzity pozitívne skúsenosti získané implementáciou daných projektov transformovať aj na fakultnú úroveň riadenia procesov.

Doterajšie aktivity univerzity v oblasti manažmentu kvality, ako aj dosiahnuté výsledky dávajú predpoklady ďalšieho zefektívňovania interných procesov aj s využitím synergických efektov parciálnych aktivít v danej oblasti.

**Vzdelávanie**

**Strategickým cieľom** vo vzdelávaní je zabezpečovať kvalitu vzdelávania cez komplex synergicky pôsobiacich oblastí: propagácia štúdia a prijímacie pokračovanie, edukačný proces a podmienky štúdia, spätná väzba, odborný a kvalifikačný rast.

Vychádzajúc z týchto axióm, vedenie univerzity optimalizuje systém zabezpečovania kvality a vytvára podmienky, aby kvalita vzdelávania bola integrálnou súčasťou budovania značky PU.

Významným systémovým krokom je konštituovanie Rady pre kvalitu vzdelávania na PU, ktorej základnými úlohami sú:

1) pripravovať, koordinovať, kontrolovať a hodnotiť tvorbu, implementáciu a uplatňovanie
 vnútorného systému hodnotenia kvality vzdelávania, upraveného na podmienky jednotlivých
 fakúlt PU, v ich vnútorných systémoch hodnotenia kvality vzdelávania.

2) a) priebežne vyhodnocovať funkčnosť a výsledky vnútorného systému hodnotenia kvality vzdelávania na fakultách a navrhovať rektorovi univerzity korektívne, preventívne a inovatívne opatrenia súvisiace s fungovaním, vyhodnocovaním a upravovaním vnútorného systému hodnotenia kvality vzdelávania;

b) kontrolovať efektívnosť všetkých aktivít, ktoré sú súčasťou hodnotenia kvality vzdelávania na univerzite;

**Zásady posudzovania a hodnotenia kvality vzdelávania na PU v Prešove:**

1. univerzita spoločne s fakultami má inštitucionálnu zodpovednosť za ponuku a poskytovanie kvalitného vzdelávania,
2. posudzovanie kvality vzdelávania má byť realizované zapojením zamestnancov univerzity a študentov univerzity na všetkých úrovniach riadenia a pôsobenia,
3. posudzovanie kvality vzdelávania musí byť vykonávané aj externými hodnotiteľmi,
4. posudzovanie kvality vzdelávania má vytvárať priestor na uplatňovanie špecifík jednotlivých fakúlt a študijných programov (nepredpisovať detailne realizáciu hodnotiacich procesov),
5. súčasťou posudzovania kvality vzdelávania má byť úspešnosť a uplatnenie absolventov univerzity v praxi, na trhu práce,
6. posudzovanie kvality vzdelávania má smerovať k trvalému zlepšovaniu vzdelávacieho prostredia a procesu na základe faktov, argumentov a spoľahlivej spätnej väzby.

**Vnútorný systém hodnotenia kvality vzdelávania vyžaduje:**

1. tvorbu, schvaľovanie, monitorovanie a pravidelné hodnotenie študijných programov,
2. kritériá a pravidlá hodnotenia študentov,
3. zabezpečovanie kvality vysokoškolských učiteľov,
4. zabezpečovanie materiálnych, technických a informačných zdrojov na podporu vzdelávania študentov zodpovedajúcich potrebám študijných programov,
5. zber, analýzu a používanie informácií potrebných na efektívne riadenie uskutočňovania študijných programov,
6. pravidelné zverejňovanie aktuálnych, objektívnych, kvantitatívnych a kvalitatívnych informácií o študijných programoch a ich absolventoch,
7. charakteristiku zapojenia študentov do vnútorného systému kvality,
8. vypracovanie opatrení pre prevenciu vzdelávacích problémov a pre zlepšovanie kvality vzdelávania.

Kvalita vzdelávania predstavuje komplex procesov, ktorých účinnosť je determinovaná participujúcimi činiteľmi.

Hodnotiace kritériá vnútorného systému hodnotenia kvality vzdelávania sú:

1. Hodnotenie úrovne uchádzačov o štúdium študijného programu.

1.1. Propagácia štúdia na univerzite; zverejňovanie kritérií a požiadaviek prijatia na univerzitné štúdium.

1.2. Prijímacie pokračovanie.

1.3 Predbežné hodnotenie vedomostí študentov pred absolvovaním jednotlivých vzdelávacích činností profilových predmetov jednotlivých študijných programov (profilové predmety určujú fakulty).

2. Proces vzdelávania – fakulty najmenej raz ročne vyhodnocujú.

1. Používané metódy vzdelávania (v kontextoch špecifík študijných programov), ktoré vyučujúci uplatňujú – identifikácia prípadných nedostatkov a odporúčania pre nápravu.
2. Úroveň štúdia a samo štúdia študentov – seba hodnotenie (autoevalvácia) študentov.
3. Priebežné zisťovanie a hodnotenie vedomostí a zručností študentov v predmetoch (kritériá a štandardy hodnotenia, hodnotenie úspešnosti dosiahnutej kvality vedomostí a zručností podľa predmetov, zverejňovanie výsledkov hodnotenia).
4. Záverečné zisťovanie a hodnotenie vedomostí a zručností študentov v predmetoch (kritériá a štandardy hodnotenia, hodnotenie úspešnosti dosiahnutej kvality vedomostí a zručností podľa predmetov, zverejňovanie výsledkov hodnotenia – napr. percentuálne zastúpenie hodnotení A,B,C,D,E,FX v danom predmete).
5. Hodnotenie dosiahnutých vedomostí a zručností po absolvovaní komplexu vzdelávacích činností - sumatívne hodnotenie, kvalita záverečných prác, úroveň akademického poznania (štátne skúšky).
6. Zapojenie študentov do vedeckých aktivít, ocenenia študentov, mobility študentov
7. Hodnotenie kvality vzdelávania študentmi v súlade s § 70 ods. 1 písm. h - zákona (dotazník pre študentov - anonymný), ďalšie formy hodnotenia kvality vzdelávania študentmi, napr. študentská časť akademických senátov fakúlt a univerzity, využitie konzultačných hodín  akademických funkcionárov univerzity a fakúlt, využitie ďalších prostriedkov pre vyjadrenie stanovísk, skúseností a návrhov – určený e-mail, schránky hodnotenia kvality výučby na fakultách a pod.
8. Dotazník hodnotenia študijného programu študentmi – dotazník pre študentov – zástupcov študijných skupín (neanonymný).
9. Seba hodnotenie (autoevalvácia) pracovísk (inštitúty, ústavy, katedry) - úspešnosť dosiahnutia zámerov a cieľov stanovených pre vzdelávanie študentov v danom odbore štúdia, napredovanie a študijný prístup študentov (údaje z inštitútov, ústavov a katedier, ktoré zabezpečujú daný študijný program).
10. Auto diagnostické dotazníky pre učiteľov - podmienky výučby (finančné, technické, administratíva), manažment fakulty, inštitútu, ústavu, starostlivosť zamestnávateľa o zamestnanca - pripomienky, návrhy, odporúčania. Hospitácie – hospitačné záznamy.
11. Analýza zistených nedostatkov a odporúčaní na zlepšenie, zmenu pre reflektovaní už
 predchádzajúcich prijatých opatrení
12. Prepojenosť univerzitného štúdia s potrebami praxe (uplatnenie absolventov na trhu práce ako prejav konkurencieschopnosti univerzity).
13. Spätná väzba od zamestnávateľov (používané formy).
14. Zverejňovanie výsledkov hodnotenia kvality vzdelávania.
15. Uvedené hodnotiace kritériá kvality vzdelávania konkretizujú možnosti ich systematického implementovania od úrovne vedenia univerzity cez fakulty, katedry, učiteľov až k predmetovej úrovni. Ich priebežná prezentácia a analýza je súčasťou rokovaní grémií rektora, dekanov.

Priebežné a záverečné hodnotenie vedomostí a zručností sa realizuje podľa profilujúcich predmetov študijných programov

Kritériá a štandardy hodnotenia kvality vzdelávania sú zadefinované v informačných listoch predmetov, ktoré sa aktualizujú v sylabách jednotlivých predmetov a vychádzajú z kritérií, ktoré sú zadefinované v študijnom poriadku fakulty. Študenti sú na úvodnej hodine informovaní o týchto kritériách, o spôsoboch priebežného a záverečného hodnotenia, o kvantitatívnych a kvalitatívnych kritériách splnenia požiadaviek daného predmetu i o formách kontroly a hodnotenia.

Priebežné zisťovanie vedomostí a zručností sa realizuje prostredníctvom vedomostných testov, seminárnych prác, edukačných projektov, portfólií prác, individuálnych hudobno (výtvarno)-expresívnych interpretácií. Záverečné zisťovanie vedomostí a zručností prebieha formou vedomostných testov, ústnych skúšok, ústnych kolokviálnych skúšok, záverečných prezentácií projektov.

Výsledky priebežného i záverečného hodnotenia sú zaznamenávané v systéme MAIS a študenti sú tak informovaní o úrovni získaných poznatkov a zručností (v časovom horizonte 1-7 dní). Každý študent, ak nie je spokojný s výsledkom hodnotenia, sa môže obrátiť na skúšajúceho, aby dostal spätnú informáciu o príčinách príslušného stupňa hodnotenia, v čom neuspel. Závažnejšie prípady nespokojnosti sa riešia aj na úrovni prodekana či dekana fakulty.

Autotesty a testy sú súčasťou e-learningového prostredia Moodle s výhodou okamžitého transparentného vyhodnocovania.

Uvedené indikátory kvality vytvárajú priestor pre ich systematické implementovanie od úrovne vedenia univerzity cez fakulty, katedry, učiteľov až k predmetovej úrovni. Ich podrobná analýza je súčasťou rokovaní grémií rektora, dekanov a vedúcich katedier.

Difúznosť študijných odborov a programov, ktoré realizujú jednotlivé fakulty implikuje aj diferencované prístupy pre ich optimalizáciu od tvorby študijného programu, cez jeho aplikáciu v edukačnom procese až po vyhodnocovanie úspešnosti jeho absolvovania.

* **Hodnotenie kvality vzdelávania študentmi**

V zmysle zákona č. 496/2009Z.z., ktorým sa mení a dopĺňa zákon č. 131/2002 boli na PU pripravené nasledovné nástroje určené na zisťovanie kvality ponúkaných študijných programov a overenie kvality vzdelávacej činnosti pedagógov:

* **Interné hodnotenie**
1. ***Dotazník hodnotenia študijného programu***
2. ***Dotazník spätnej väzby*** určený na zmapovanie kvality vzdelávacej činnosti pedagógov na PU.

Tabuľka 18 **Počet respondentov zapojených do ankety Dotazník spätnej väzby za akademický rok 2012/2013**

|  |  |  |  |  |  |  |  |
| --- | --- | --- | --- | --- | --- | --- | --- |
| **Fakulta** | **Všeobecná ZS**  | **Predmetová ZS** | **Spolu za ZS** | **Všeobecná LS**  | **Predmetová LS** | **Spolu za LS** | **Spolu ZS a LS**  |
| FHPV | 411 | 697 | 1108 | 275 | 519 | 794 | 1902 |
| FF | 713 | 1370 | 2083 | 485 | 1039 | 1524 | 3607 |
| FM | 613 | 1023 | 1636 | 452 | 1011 | 1463 | 3099 |
| PF | 452 | 884 | 1336 | 257 | 689 | 946 | 2282 |
| GTF | 138 | 347 | 485 | 129 | 354 | 483 | 968 |
| PBF | 100 | 140 | 240 | 64 | 125 | 189 | 429 |
| FŠ | 75 | 180 | 255 | 43 | 83 | 126 | 381 |
| FZO | 249 | 481 | 730 | 193 | 490 | 683 | 1413 |
| PU URS, UMJK | 3 | 5 | 8 | 3 | 1 | 4 | 12 |
| **Spolu:** | **2754** | **5127** | **7881** | **1901** | **4311** | **6212** | **14093** |

* **Externé hodnotenie**

Vnútorný systém hodnotenia kvality vzdelávania vo vzťahu k študijným programom, vyučovacím predmetom a dosiahnutým výsledkom musia posúdiť vonkajší experti z iných vysokoškolských, prípadne vedeckovýskumných inštitúcií a zo spoločenskej praxe (hodnotiaci tím). Proces organizuje univerzitná (fakultná) Rada pre kvalitu vzdelávania tak, aby reflektoval plánované aspekty vzdelávania s hlavným dôrazom na edukačné skúseností študentov a na dosiahnuté výstupy. Tento tím sa kontaktuje s každým garantom študijného programu a vedúcim katedry (ústavu), aby s nimi prediskutoval údaje seba hodnotiacej správy a následne s  radou pre kvalitu vzdelávania (fakulta, univerzita).

Externé hodnotenie na univerzite je realizované prostredníctvom Akreditačnej komisie, AHELO, Trendence Graduate Barometer (portály, do ktorých sa zapájajú študenti).

1. ***Trendence Graduate Barometer -*** kde prostredníctvom on-line dotazníka bola analyzovaná európska vzorka a rôzne podskupiny, vrátane študentov zo Slovenska. Trendence Graduate Barometer sa stal najväčším prieskumom v oblasti kariéry, vzdelávania a zamestnávateľov v Európe. Celkovo sa na ňom zúčastnilo 1057 inštitúcií v 24 krajinách a na jeho otázky odpovedalo 315000 študentov. V rámci Slovenska odpovedalo ***11521 študentov***, **z toho 532 študentov PU** (v roku 2012 to bolo 565 študentov), v štruktúre 76,5% žien a 23,5% mužov, resp. 57,9% študentov Bc., 35,2% Mgr. a 7,3% študentov PhD.
2. **AHELO** (Assessment of Higher Education Learnung Outcomes – Feasibility Study) zameraný na hodnotenie kvality vysokoškolského vzdelávania. Do tohto projektu sa zapojili študenti a učitelia PU.

Údaje získané z interného a externého prostredia sú analyzované na všetkých stupňoch riadenia a významným spôsobom ovplyvňujú rozhodovacie procesy v oblasti kvality vzdelávania.

Kvalita vzdelávania bude podrobne analyzovaná v Hodnotiacej správe priebežného hodnotenia kvality poskytovaného vzdelávania za obdobie 1.9.2012 do 30.6. 2014.

**11.SYSTÉM SOCIÁLNEJ PODPORY ŠTUDENTOV**

Ťažiskovým v tomto kontexte je systém poskytovania štipendií, ktoré sa v roku 2013 členili na:

* + sociálne štipendiá poskytované podľa Vyhlášky MŠ SR č. 102/2006 Z. z. v znení vyhlášky č. 396/2008 Z. z., vyhlášky č. 227/2012 Z. z. a vyhlášky č. 235/2013 Z. z.
	+ štipendiá pre študentov tretieho stupňa vzdelávania v dennej forme štúdia,
	+ motivačné štipendiá členené ďalej na prospechové a mimoriadne štipendiá.

V roku 2013 poskytla univerzita študentom prvých dvoch stupňov štúdia sociálne štipendiá v celkovej výške 2 975 051 €. Čerpanie sociálnych a motivačných štipendií podľa jednotlivých fakúlt sumarizuje tabuľka 19.

**Tabuľka 19: Sociálne a motivačné štipendiá vyplatené v roku 2013**

|  |  |  |  |  |  |
| --- | --- | --- | --- | --- | --- |
|    | **sociálne štipendium** |  | **prospechové štipendium** |  | **mimoriadne štipendium** |
| **počet štipendistov (v priemere za mesiac)** | **objem****(v €)** |  | **počet štipendistov**  | **objem (v €)** |  | **počet štipendistov**  | **objem (v €)** |
| **FF** | 455,75 | 957 785 |  | 468 | 106 180 |  | 40 | 6 320 |
| **GTF** | 85,25 | 201 350 |   | 117 | 20 490 |   | 9 | 1 520 |
| **FHPV** | 230 | 468 040 |   | 282 | 70 270 |   | 17 | 2 560 |
| **FM** | 217 | 593 625 |   | 253 | 57 501 |   | 4 | 620 |
| **PF** | 131 | 288 965 |   | 204 | 33 699 |   | 52 | 7 776 |
| **PBF** | 88 | 164 390 |   | 96 | 16 376 |   | 1 | 50 |
| **FŠ** | 44 | 88 910 |   | 38 | 6 700 |   | 23 | 4 330 |
| **FZO** | 94,6 | 206 416 |   | 105 | 29 401 |   | 12 | 2 350 |
| **PU** | 2 | 5 570 |  | 0 | 0 |  | 0 | 0 |
| **SPOLU** | **1347,6** | **2 975 051** |  | **1563** | **340 617** |  | **158** | **25 526** |

Na rektoráte PU bolo zaevidovaných 23 odvolaní voči Rozhodnutiam o priznaní/nepriznaní sociálneho štipendia. Rektorát PU ako správny orgán potvrdil rozhodnutia fakulty a postúpil odvolania odvolaciemu orgánu, ktorým je MŠVVaŠ SR. Ministerstvo v 21 prípadoch potvrdilo správnosť vydaných rozhodnutí, voči ktorým sa študenti odvolali v roku 2013, 1 rozhodnutie zmenilo a 1 rozhodnutie zrušilo a vrátilo rozhodujúcemu orgánu na prejednanie.

**12.ZÁVER**

**Návrh opatrení za účelom odstránenia nedostatkov v kvalite vzdelávania**

1. Pokračovať v organizovaní spoločného Deň otvorených dverí, ktorý ukázal na možnosť oslovenia širokého okruhu stredoškolskej mládeže, aj využitím sociálnych sietí.
2. Pokračovať pri organizovaní  Dňa univerzity, ktorého 1. ročník bol mimoriadne vydarenou akciou a ukázal, že Univerzita je viac ako vzdelanie.
3. Po pilotnom overení Vysokoškolskej pedagogiky ju ponúkať doktorandom a učiteľom ako jednu z ciest skvalitňovania edukačného procesu.
4. Pripraviť kvalitnú dokumentáciu o vzdelávaní do komplexnej akreditácie.
5. Novelizovať (prípadne pripraviť nový) študijný poriadok tak, aby reflektoval novelizáciu vysokoškolského zákona a ostatné predpisy súvisiace so štúdiou na vysokej škole.
6. Skvalitňovať jazykové kompetencie učiteľov s možnosťou vyučovať odborné predmety v študijných programoch pre zahraničných študentov
7. Podporovať účasť zahraničných odborníkov na výučbe
8. Mobilitné aktivity učiteľov a študentov rozšíriť aj mimo zóny V4
9. Motivovať učiteľov k zvyšovaniu kvality výučby oceňovaním tých, ktorí dosahujú vynikajúce výsledky nielen vo vedecko-výskumnej, ale aj pedagogickej činnosti